3. การประกอบธุรกิจของแต่ละสายผลิตภัณฑ์

รายได้จากการดำเนินงานปกติในอดีตของบริษัทและบริษัทย่อย
ส่วนใหญ่เป็นรายได้จากการขายอสังหาริมทรัพย์ โครงการที่บริษัทพัฒนาเพื่อขาย
เป็นโครงการที่อยู่อาศัยประเภทบ้านเดี่ยว, ทาวน์เฮ้าส์ และอาคารชุดพักอาศัย/คอนโดมิเนียม
ซึ่งจะเน้นรูปแบบและประเภทของโครงการให้เหมาะสมกับกลุ่มลูกค้าในแต่ละทำเล
สินค้าของบริษัทจึงมีลักษณะค่อนข้างหลากหลาย และครอบคลุมตลาดค่อนข้างกว้าง

ปัจจุบันมีการเข้าร่วมลงทุนของนักลงทุนใหม่
บริษัทได้กำหนดนโยบายในการขึ้นโครงการประเภทบ้านเดี่ยว, ทาวน์เฮาส์ และคอนโดมิเนียม
ในย่านใจกลางเมืองเป็นหลัก โดยมีการวิเคราะห์อุปสงค์และอุปทานในแต่ละทำเลควบคู่กันไป
นอกจากนี้บริษัทยังมีความสนใจที่จะขยายตลาดไปยังอสังหาริมทรัพย์รูปแบบอื่น อาทิ
โครงการบ้านตากอากาศ รวมไปถึงตลาดการให้เช่าบริการประเภทเซอร์วิสอพาร์ทเมนท์
และการเข้าร่วมลงทุนกับบริษัทอื่นที่มีโครงการอยู่แล้ว เพื่อพัฒนาต่อเพื่อทำการขายหรือให้เช่า

3.1 ลักษณะผลิตภัณฑ์หรือบริหาร

  บริษัทมีผลิตภัณฑ์หลัก ดังนี้

  3.1.1 การพัฒนาอสังหาริมทรัพย์เพื่อขาย

เนื่องจากบริษัทในปี 2545
บริษัทเพิ่งจะประสบความสำเร็จในการปรับปรุงโครงสร้างหนี้และการดำเนินตามแผนปรับปรุงโครงสร้างหนี้ดังนั้น
บริษัทและบริษัทย่อยจึงไม่มีโครงการใหม่ๆ ออกสู่ตลาดในปี 2545
ยกเว้นโครงการทเหลืออยู่ก่อนที่บริษัทจะเข้าสู้ขบวนการฟื้นฟูกิจการ ยกตัวอย่างเช่น
โครงการอาคารชุด ซิตี้วิลล่าที่ และโครงการ ไรมอน พาร์ค 2 ที่บริษัทช่วยเจ้าหนี้จำหน่าย
นอกจากนี้บริษัทยังมีโครงการที่เหลืออยู่ในมือเพื่อรอจำหน่ายในอนาคต ซึ่งได้แก่ โครงการ ไรมอน
พาร์ค 2 ถนนเทพารักษ์ สมุทรปราการ ซึ่งเป็นทาวน์เฮาส์ขนาด จำนวน 3 ยูนิต
ที่ดินเปล่าสำหรับบ้านเดี่ยวขนาด 75 ตารางวา โครงการ ไรมอน พาร์ค ถนนเทพารักษ์
สมุทรปราการ จำนวน 9 แปลง และที่ดินเปล่าสำหรับบ้านเดี่ยวโครงการ บ้านบุรารัญ สัตหีบจำนวน
6 แปลง

นอกจากนี้ในส่วนโครงการที่ได้ดำเนินการโอนชำระหนี้ให้แก่เจ้าหนี้มีประกันตามแผนฟื้นฟูนั้น
บริษัทมีสิทธิในการซื้อทรัพย์สินดังกล่าวก่อนบุคคลอื่น ภายในระยะเวลา 3 ปี นับจากวันที่ 26 มีนาคม
2545 ซึ่งเป็นวันที่เงื่อนไขบังคับก่อนเสร็จสมบูรณ์
โดยหากเจ้าหนี้ประสงค์ที่จะขายหรือจำหน่ายจ่ายโอนทรัพย์สินนั้น
เจ้าหนี้จะต้องเสนอขายทรัพย์สินนั้นแก่บริษัทก่อนเป็นรายแรก
ในราคาและเงื่อนไขเดียวกันกับที่เจ้าหนี้ได้รับคำเสนอซื้อจากบุคคลภายนอก
ซึ่งบริษัทจะต้องแจ้งเจตนาของบริษัทที่จะใช้สิทธิในการซื้อทรัพย์สินก่อนบุคคลอื่น ภายใน 30 วัน

โครงการในอนาคตของบริษัทและบริษัทย่อย จะเป็นลักษณะบ้านสร้างก่อนขาย
หรือทำการขายและสร้างไปในเวลาเดียวกันโดยจะมีการรายงานหรือการประชาสัมพันธ์ให้ลูกค้าทราบถึงความคืบหน้าของโครงการเป็นระยะๆทั้งนี้เพื่อสร้างความมั่นใจให้กับลูกค้าที่เลือกซื้อโครง
ซึ่งจะทำให้สามารถลดต้นทุนการผลิตและปิดการขายได้รวดเร็วกว่าเดิม
โดยบริษัทและบริษัทย่อยมีนโยบายในการเก็บเงินมัดจำและเงินจองจากลูกค้าอยู่ระหว่าง 15% -
25% ของราคาขาย และจะชำระราคาส่วนที่เหลือให้กับบริษัทในวันที่โอนกรรมสิทธิ

ปัจจุบันบริษัทมีนโยบายในการที่จะพัฒนา โครงการ ประเภทบ้านเดี่ยว, ทาวน์เฮ้าส์
และคอนโดมิเนียม ระดับปานกลางถึงสูง
โดยจะพัฒนาโครงการที่อยู่ในเขตกรุงเทพมหานครและปริมณฑล
เป็นหลักโดยจะเน้นในเรืองของคุณภาพของโครงการ การออกแบบ
และทำเลที่ตั้งเป็นหลักในการจัดทำโครงการ

สำหรับโครงการบ้านพักอาศัยเพื่อขายในอนาคต บริษัทจะไม่มุ่งเน้นการสะสมที่ดินเปล่า
และนอกจากบริษัทมีนโยบายที่จะพัฒนาเองแล้ว ยังมีนโยบายเข้าซื้อโครงการหรือร่วมทุนกับผู้อื่น
โดยลักษณะโครงการที่บริษัทสนใจ มีรายละเอียดดังต่อไปนี้

+---------------------------+------------+----------------------------+
| ประเภท                    | กลุ่มลูกค้า    | ระดับรายได้ครอบครัว           |
|                           |            |                            |
|                           |            | ต่อเดือน                     |
+---------------------------+------------+----------------------------+
| 1.บ้านเดี่ยว                 |            |                            |
+---------------------------+------------+----------------------------+
| -   พื้นที่โครงการ 50-250 ไร่  | A, B, C    | กลุ่ม A = 250,001บาท ขึ้นไป    |
|                           |            | หรือ ผู้ซื้อที่มีกำลังซื้ออยู่ในมือ หรือ  |
|                           |            | นักลงทุน                     |
+---------------------------+------------+----------------------------+
| -   ขนาดบ้าน 100-200       |            | กลุ่ม B = 120,001 – 250,000  |
|     ตรว./ยูนิต              |            | บาทหรือ ผู้ซื้อที่มีกำลังซื้ออยู่ในมือ   |
|                           |            | หรือ นักลงทุน                 |
+---------------------------+------------+----------------------------+
| -   ราคาขาย 3 - 15        |            | กลุ่ม C = 40,001 – 120,000   |
|     ล้านบาท/ยูนิต            |            | บาท                        |
+---------------------------+------------+----------------------------+
| 2.ทาวน์เฮ้าส์ ย่านใจกลางเมือง  |            |                            |
+---------------------------+------------+----------------------------+
| -   พื้นที่โครงการ 3-20 ไร่    | A,B        | กลุ่ม A = 250,001บาท ขึ้นไป    |
|                           |            | หรือ ผู้ซื้อที่มีกำลังซื้ออยู่ในมือ หรือ  |
|                           |            | นักลงทุน                     |
+---------------------------+------------+----------------------------+
| -   ขนาดบ้าน 25-40         |            | กลุ่ม B = 120,001 – 250,000  |
|     ตรว./ยูนิต              |            | บาท หรือ ผู้ซื้อที่มีกำลังซื้ออยู่ในมือ  |
|                           |            | หรือ นักลงทุน                 |
+---------------------------+------------+----------------------------+
| -   ราคาขาย 12 - 17       |            |                            |
|     ล้านบาท/ยูนิต            |            |                            |
+---------------------------+------------+----------------------------+
|   3. คอนโดมิเนียม           |            |                            |
|   ย่านใจกลางเมือง           |            |                            |
+---------------------------+------------+----------------------------+
| -   โลว์ไรซ์-มีเดียม          | A, B, C    | กลุ่ม A = 250,001 บาท ขึ้นไป   |
|     คอนโดมิเนียม            |            | หรือ ผู้ซื้อที่มีกำลังซื้ออยู่ในมือ หรือ  |
|                           |            | นักลงทุน                     |
+---------------------------+------------+----------------------------+
| -   ขนาด 50-200 ตรม./ยูนิต  |            | กลุ่ม B = 120,001 – 250,000  |
|                           |            | บาท หรือ ผู้ซื้อที่มีกำลังซื้ออยู่ในมือ  |
|                           |            | หรือ นักลงทุน                 |
+---------------------------+------------+----------------------------+
| -   ราคาขาย 3- 20         |            | กลุ่ม C = 40,001 – 120,000   |
|     ล้านบาท/ยูนิต            |            | บาท                        |
+---------------------------+------------+----------------------------+

ในส่วนโครงการคอนโดมิเนียมนั้น รวมถึงโครงการ ไรมอน ทาวเวอร์ ซึ่งบริษัทเปลี่ยน CONCEPT
จากเดิมที่เป็นอาคารสำนักงานเพื่อให้เช่า/ขาย เป็นโครงการอาคารชุดเพื่ออยู่อาศัย ขนาดกว่า 30
ชั้น ประกอบด้วยห้องชุดจำนวนกว่า 160 ยูนิต โดยบริษัทคาดว่าจะสามารถเปิดตัวได้ภายในปี 2546

  3.1.2 การลงทุนในโครงการอสังหาริมทรัพย์เพื่อให้เช่า

บริษัทได้ดำเนินการซื้ออาคารจากนักลงทุนใหม่ตามข้อตกลงการเข้าลงทุน
เพื่อนำมาปรับปรุงและให้เช่าพื้นที่ในอาคารเพื่อใช้เป็นสำนักงาน เพื่อให้มีรายได้ประจำ อันได้แก่
อาคารปรีชาคอมเพล็กซ์ โครงการดังกล่าวตั้งอยู่ในเขตศูนย์กลางย่านธุรกิจถนนรัชดาภิเษก
ปัจจุบันมีอัตราการเช่าประมาณ 34% หลังปรับปรุงอาคารจะส่งผลให้มีอัตราการเช่าสูงขึ้นกว่าเดิม
และในอนาคตหากโครงการรถไฟฟ้าใต้ดินมหานครแล้วเสร็จในปี พ.ศ. 2547
ย่อมส่งผลดีต่อการเดินทางทำธุรกิจในย่านนี้มากขึ้น ทั้งนี้ สำหรับธุรกิจการให้เช่านี้
บริษัทไม่เน้นการให้เช่าอาคารสำนักงานเท่าใดนัก
โดยอาจจะพิจารณาซื้อเป็นรายโครงการจากเจ้าหนี้สถาบันการเงิน
ซึ่งบริษัทสนใจในส่วนตลาดการให้เช่าอาคารประเภทเซอร์วิสอพาร์ทเม้นท์มากกว่า
โดยบริษัทจะคำนึงถึงความคุ้มค่าในการลงทุนเป็นสำคัญ ซึ่งพื้นที่บางส่วนของโครงการ ไรมอน
ทาวเวอร์ บริษัทอาจพิจารณาบริหารเป็นเซอร์วิส อพาร์ทเม้นท์เพื่อให้เช่าด้วยเช่นกัน

3.2 การตลาด

ภาวะการตลาดของธุรกิจอสังหาริมทรัพย์ในปัจจุบันเริ่มฟื้นตัวดีขึ้นตั้งแต่กลางปี 2544
และเป็นที่คาดกันว่าจะมีการเติบโตอย่างต่อเนื่อง
โดยมีปัจจัยหลักนั้นมาจากการประสบความสำเร็จในนโยบายการกระตุ้นเศรษฐกิจจากรัฐบาลจึงส่งผลให้สภาวะเศรษฐกิจของประเทศเริ่มดีขึ้น
มูลค่าการผลิตโดยรวมของประเทศมีการเติบโตขึ้น อัตราแลกเปลี่ยนมีเสถียรภาพมากขึ้น
ความเชื่อมั่นของผู้บริโภคสูงขึ้น
อัตราดอกเบี้ยเงินกู้ที่อยู่ในระดับโดยเฉพาะอย่างยิ่งอัตราดอกเบี้ยเงินกู้ในการที่จะซื้อที่อยู่อาศัย
และการแข่งขันการปล่อยเงินกู้ให้กับการซื้อที่อยู่อาศัยจากสถาบันการเงิน
ประกอบกับมาตรการกระตุ้นอสังหาริมทรัพย์จากภาครัฐในการลดภาษีการโอน และภาษีธุรกิจเฉพาะ
ส่งผลให้ความสามารถในการผ่อนชำระของประชาชนเพิ่มมากขึ้นเป็นอย่างมาก อย่างไรก็ตาม
มาตรการความช่วยเหลือจากทางการ เช่น การลดหย่อนภาษีและค่าธรรมเนียมการโอน
อาจถูกยกเลิกและให้นำอัตราเดิมมาใช้ในอนาคตอันใกล้ ซึ่งการเปลี่ยนแปลงของปัจจัยเหล่านี้
อาจมีผลกระทบต่อความต้องการของตลาดบ้าง ทั้งนี้
ในระยะที่ผ่านมาจำนวนสินเชื่อเพื่อที่อยู่อาศัยมีการเติบโตดังนี้

[]

ภายหลังจากที่ประเทศไทยประสบปัญหาวิกฤตเศรษฐกิจ ในปี 2540
ผู้ประกอบการธุรกิจอสังหาริมทรัพย์ได้หยุดการขึ้นโครงการใหม่เพิ่มเติม
ที่อยู่อาศัยในตลาดจึงถูกทยอยขายออกไป
ทำให้ปริมาณที่อยู่อาศัยบางประเภทโดยเฉพาะบ้านเดี่ยวเริ่มเหลือน้อยลง
ประกอบกับภาวะเศรษฐกิจของประเทศเริ่มฟื้นตัวในปี 2543 และการกระตุ้นอสังหาริมทรัพย์ภาครัฐ
และการประสบความสำเร็จในการปรับโครงสร้างหนี้ของบริษัทต่างๆ รวมทั้ง บริษัท ไรมอน แลนด์
จำกัด (มหาชน) ทำให้ผู้ประกอบการเริ่มมีการขึ้นโครงการใหม่ๆ
ดังจะเห็นได้จากค่าใช้จ่ายด้านโฆษณา ดังต่อไปนี้

  การใช้จ่ายด้านโฆษณา ของธุรกิจภาคอสังหาริมทรัพย์, 2541-2544 หน่วย : ล้านบาท

  -------------------- ------------ ------------ ------------ ------------
  โครงการที่พักอาศัย       2541         2542         2543         2544

  บ้านเดี่ยว              400.0        252.4        360.7        510.9

  ทาวเฮ้าส์              345.0        274.4        292.6        317.7

  คอนโดมิเนียม           269.7        204.2        245.3        202.7

  อื่นๆ                  141.3        185.7        158.2        160.8

  แฟลต, คอร์ทและแมนชั่น   42.3         63.8         77.7         55.6

  ที่ดินเปล่า              56.1         30.1         35.2         31.5

  รวม                  1,254.4      1,010.6      1,169.7      1,279.2

  อัตราการเติบโต (%)     -64.7%       -19.4%       15.7%        9.4%
  -------------------- ------------ ------------ ------------ ------------

  ที่มา : ธนาคารอาคารสงเคราะห์

  ภาวะตลาดของบ้านเดี่ยวและทาวเฮ้าส์

ตลาดบ้านเดี่ยวและทาวน์เฮาส์
เป็นตลาดที่มีการเติบโตต่อเนื่องและมีโครงการใหม่ที่เปิดตัวอยู่ตลอดเวลา
หลังการชะลอตัวอันเป็นผลจากวิกฤตเศรษฐกิจ ดังตารางข้างล่างนี้

จำนวนที่อยู่อาศัยในโครงการเปิดตัวใหม่เขตกทม. และปริมณฑล

  -------------- ------------- ------------ --------------- ---------------
  ประเภท         2542          2543         2544            มค. – มิย. 2545

  บ้านเดี่ยว        404           1,632        2,107           2,212

  %การเติบโต      103%          304%         29%             83%

  ทาวน์เฮาส์       208           1,399        2,591           2,439

  %การเติบโต      -24%          573%         85%             19%
  -------------- ------------- ------------ --------------- ---------------

ที่มา: ฝ่ายวิชาการและศูนย์ข้อมูลที่อยู่อาศัย ธนาคารอาคารสงเคราะห์

สำหรับโครงการเก่านั้น น่าจะเป็นที่นิยมน้อยกว่าแต่ก็สามารถทยอยขายไปได้เรื่อยๆ
จากการโหมการทำตลาด การลดราคาและการประมูล

บริษัทเชื่อว่ามีปัจจัยกระตุ้นความต้องการและเอื้อต่อกำลังของผู้ซื้อ เช่น อัตราดอกเบี้ยเงินกู้ที่ต่ำ
จะทำให้ตลาดนี้เติบโตต่อไป บริษัทจะเสนอผลิตภัณฑ์บ้านเดี่ยวที่อยู่ในระดับราคา 3 -15 ล้านบาท
สำหรับคู่แข่งขันของบริษัทในตลาดนี้ อาทิเช่น บมจ. แลนด์ แอนด์ เฮ้าส์ บมจ.พร็อพเพอร์ตี้
เพอร์เฟ็ค บมจ.ควอลิตี้ เฮ้าส์ เป็นต้น

ภาวะตลาดของอาคารชุดพักอาศัย

อย่างก็ตามตลาดอาคารชุดของบริษัทโดยทำเลและลักษณะโครงการที่คาดหมายไว้
จะเป็นตลาดสำหรับลูกค้าระดับบนมากกว่า ซึ่งการแข่งขันมีน้อยกว่า โดยคู่แข่งของบริษัทได้แก่ บมจ.
แสนสิริ บมจ. แผ่นดินทอง พร็อพเพอร์ตี้ ดีเวลลอปเม้นท์ บมจ. แอล.พี.เอ็น. ดีเวลลอปเมนท์
เป็นต้น

ภาวะตลาดของการให้เช่าเซอร์วิสอพาร์ทเม้นท์

จากการสำรวจของบริษัท ริชาร์ด เอลลิส (ประเทศไทย) จำกัด พบว่า
เซอร์วิสอพาร์ทเม้นท์ในเขตกรุงเทพมหานคร ระดับบน มีอัตราการครอบครองพื้นที่สูงประมาณร้อยละ
75 ถึง 91 และถือได้ว่าอยู่ในภาวะขาดแคลน
โดยที่ยังไม่มีโครงการใหม่เกิดขึ้นเพื่อรองรับตลาดระดับบนนี้ ส่งผลให้อัตราค่าเช่ายังคงระดับเดิม
บริษัทจึงคาดหมายว่าการทำพื้นที่โครงการ ไรมอน ทาวเวอร์
ซึ่งตั้งอยู่ตรงข้ามศูนย์ประชุมแห่งชาติสิริกิต ส่วนหนึ่งให้เป็นเซอร์วิสอพาร์ทเม้นท์
น่าจะอยู่ในทำเลที่เหมาะสมและสามารถทำการตลาดได้ดี
ในส่วนโครงการให้เช่าบริษัทจะว่าจ้างบุคคลภายนอกมาเป็นผู้บริหารการตลาด
โดยคู่แข่งของบริษัทได้แก่ แก่ บมจ. แสนสิริ บมจ. แผ่นดินทอง พร็อพเพอร์ตี้ ดีเวลลอปเม้นท์
เป็นต้น

  3.2.1 กลยุทธ์ทางการตลาด

ด้านผลิตภัณฑ์

ทางบริษัทว่าจ้างสถาปนิกภายนอกที่มีชื่อเสียงทั้งชาวไทยและชาวต่างชาติ เพื่อออกแบบบ้าน
ให้มีลักษณะที่แตกต่างและมีความงดงามในเชิงสถาปัตยกรรม
รวมทั้งคำนึงถึงประโยชน์ใช้สอยตามความต้องการบ้านของผู้บริโภค
อีกทั้งเลือกใช้ผลิตภัณฑ์ที่มีรูปแบบดีไซด์สวยงามและมีคุณภาพดี

ผลิตภัณฑ์โดยรวมจะแบ่งออกเป็น 3 ประเภทหลัก ได้แก่

1.  บ้านเดี่ยว มีสัดส่วนมากที่สุด เน้นกลุ่มลูกค้าเป้าหมายที่มีรายได้ระดับ B ขึ้นไป
    ในพื้นที่ขนาดกลางไม่ใหญ่มากนัก แต่อยู่ในทำเลรัศมีประมาณ 20 กิโลเมตร จากย่านสีลม
    มีระบบการขนส่งรองรับอย่างดี ราคาขายปกติสูงกว่า 3 ล้านบาทต่อหลัง
    ซึ่งผู้บริโภคกลุ่มนี้เป็นกลุ่มที่มีกำลังซื้อสูง เก็งกำไรน้อย มีความต้องการซื้อจริง

2.  ทาวเฮ้าส์ เน้นกลุ่มลูกค้าเป้าหมายที่มีรายได้ระดับ B ถึง C ในพื้นที่เขตชานเมืองของกรุงเทพ
    ขนาดพื้นที่โครงการขนาดเล็ก

3.  คอนโดมิเนียม เน้นกลุ่มลูกค้าเป้าหมายระดับ B ขึ้นไปในเขตเมือง
    ที่ต้องการความสะดวกในการทำงานและกลับบ้านพักอาศัย

ด้านราคา

ทางบริษัทมีนโยบาย การตั้งราคา โดยพิจารณาในเรื่อง ทำเล แบบบ้าน
เงื่อนไขทางการตลาดโดยเปรียบเทียบกับคู่แข่ง และให้ราคาที่ดูคุ้มค่ากว่าของคู่แข่ง โดยกลยุทธ์นี้
อาจพิจารณาออกมาได้หลายแนวทาง เช่น การตั้งราคาขายที่ต่ำกว่าคู่แข่งในทำเลเดียวกัน
หรือบ้านที่มีพื้นที่ใช้สอยมากกว่าในราคาเดียวกัน หรืออีก กรณีหนึ่ง เช่น
การตั้งราคาในราคาใกล้เคียงกันสำหรับทำเลที่ใกล้กว่าคู่แข่งหรือราคาสูงกว่าบ้าง
แต่ลูกค้าจะได้บ้านหลังใหญ่กว่าเป็นต้น

ด้านการจำหน่ายและช่องทางการจำหน่าย

การส่งเสริมการขายของบริษัท
ในทุกโครงการจะใช้กลยุทธตามความเหมาะสมในแต่ละช่วงหรือแต่ละพื้นที่ อาทิ
การร่วมมือกับสถาบันการเงินในการให้สินเชื่อดอกเบี้ยต่ำ
การโอนที่ดินก่อนเพื่อให้ความมั่นใจกับผู้บริโภค การขายผ่านพนักงานบริษัทเอง
โดยมีสำนักงานขายทั้งที่โครงการและสำนักงานใหญ่ บริษัทมีการอบรมพนักงานขาย
การรับประกันบ้านหลังโอน 1 ปี
เน้นการสร้างความมั่นใจความพร้อมทางด้านข้อมูลและการกำหนดเป้าหมายในการขาย
และกระตุ้นการขายโดยการเสนอส่วนลดพิเศษเพื่อเร่งรัดการโอนกรรมสิทธิ์

นอกจากนี้ทางบริษัท ยังได้ใช้ช่องทางการจำหน่ายแบบ Direct Marketing
โดยการส่งเอกสารข้อมูลเกี่ยวกับโครงการ ให้กับฐานลูกค้าเป้าหมายที่ทางบริษัทมีข้อมูลอยู่
เพื่อให้เข้าถึงกลุ่มเป้าหมายอย่างมีประสิทธิภาพสูงสุด

3.2.2 ลักษณะของลูกค้า

เนื่องจากโครงการที่บริษัทได้พัฒนา
และจัดสรรขายให้แก่ลูกค้าเป็นประเภทที่อยู่อาศัยเพราะฉะนั้นลูกค้าส่วนใหญ่ของบริษัทจะเป็นผู้บริโภคขั้นสุดท้าย
หรือลูกค้าที่มีความต้องการในที่อยู่อาศัยจริงๆ โดยเน้นผู้อยู่อาศัยที่อยู่ในทำเลนั้น ๆ เป็นหลักใหญ่
เช่น ห้องชุดพักอาศัยในเมืองก็จะมุ่งเน้นผู้ที่ทำงานอยู่ในเมืองเป็นหลัก
โดยการวิเคราะห์ผู้บริโภคส่วนใหญ่ในปัจจุบันสามารถสรุปได้ว่ากลุ่มลูกค้านิยมซื้อบ้านในโครงการใหม่มากกว่าโครงการเก่าโครงการส่วนใหญ่ที่เปิดตัวในปี
2544 ถึง 2545 มีผลประกอบการที่ดี เนื่องจากมีตั้งราคาขายที่เหมาะสม
และอยู่ในทำเลที่ดีสะดวกสบายในการเดินทาง
หากพิจารณาเปรียบเทียบกับโครงการเก่าที่ได้รับผลกระทบจากวิกฤตเศรษฐกิจและนำบางส่วนมาขายใหม่พบว่า
ลูกค้าชอบพอในการซื้อบ้านในโครงการใหม่มากกว่า
อีกทั้งลูกค้าบางส่วนที่มีการชลอการซื้อบ้านเพื่อสร้างครอบครัวในช่วงวิกฤต
ก็เริ่มมีการขยับขยายมากขึ้น อันเนื่องมาจากความต้องการแยกครอบครัวออกไป
ทำให้ขนาดครอบครัวเล็กลง นอกจากพฤติกรรมผู้บริโภคทั่วไปจะต้องการที่อยู่อาศัยที่มีขนาดใหญ่ขึ้น
เมื่อมีรายได้มากขึ้น

ลักษณะของลูกค้าของบริษัทหากแบ่งตามประเภทสินค้า คือสินค้าประเภทอสังหาริมทรัพย์เพื่อขาย
ซึ่งได้แก่ บ้านเดี่ยว ทาวน์เฮาส์ คอนโดมีเนียม และ สินค้าประเภทอสังหาริมทรัพย์เพื่อเช่า
ปัจจุบันได้แก่อาคารสำนักงานปรีชาคอมเพล็กซ์ ลูกค้าจะมีลักษณะดังนี้ คือ
ลูกค้าอสังหาริมทรัพย์เพื่อขาย
จะเป็นผู้บริโภครายย่อยขั้นสุดท้ายที่ครอบคลุมผู้มีรายได้ต่อครอบครัวต่อเดือนตั้งแต่ 40,000 บาท
ขึ้นไป โดยขึ้นอยู่กับทำเลและอุปสงค์ของแต่ละโครงการแต่ละพื้นที่ ส่วนลูกค้าอสังหาริมทรัพย์เพื่อเช่า
ปัจจุบันลูกค้าจะเป็นบริษัท ผู้ประกอบการ เช่าพื้นที่สำหรับสำนักงาน และในอนาคตสำหรับโครงการ
ไรมอน ทาวเวอร์ (บางส่วน) ลูกค้าจะเป็นผู้มีรายได้ระดับสูง ผู้บริหารชาวต่างชาติ
ที่ต้องการความสะดวกสบายและบริการแบบเซอร์วิสอพาร์ทเม้นท์

  3.3 การผลิตหรือการจัดหาผลิตภัณฑ์เพื่อจำหน่าย

  3.3.1 วัตถุดิบและผู้จำหน่ายวัตถุดิบ

บริษัทไม่มีข้อจำกัดในการผลิต
เนื่องจากได้ว่าจ้างให้ผู้รับเหมาก่อสร้างเป็นผู้รับผิดชอบในการจัดหาวัตถุดิบ ทั้งนี้โดยมีบริษัทฯ
เป็นผู้ควบคุมดูแลอย่างใกล้ชิด ซึ่งเป็นวิธีการที่ช่วยให้ดำเนินการได้รวดเร็ว
และมีประสิทธิภาพมีความคล่องตัวสูง
ซึ่งการสั่งซื้อวัสดุเพื่อการก่อสร้างบริษัทจะตกลงให้ผู้รับเหมาสั่งตรงจากผู้ผลิตทั้งนี้เพื่อเป็นการรักษาระดับคุณภาพตามมาตรฐาน
ระยะเวลาในการส่งมอบงาน และรักษาระดับต้นทุนของบริษัทอีกด้วย
ทั้งนี้บริษัทมีระบบในการควบคุมคุณภาพของผู้รับเหมาให้มีการผลิตสินค้าให้มีคุณภาพที่ดีในระดับมาตรฐานเดียวกันดังนี้

-   บริษัทมีการกำหนดมาตรฐานการก่อสร้าง รวมทั้งมาตรฐานวัสดุก่อสร้างที่ใช้ให้กับผู้รับเหมา

-   บริษัทมีหัวหน้างานประจำในแต่ละโครงการเพื่อควบคุม และตรวจรับงานผู้รับเหมา

-   บริษัทดำเนินการว่าจ้างบริษัทที่ปรึกษา
    จากภายนอกมาช่วยในการควบคุมคุณภาพการก่อสร้างและการส่งมอบงานอีกด้วย

  3.3.2 ขั้นตอนและเทคโนโลยีในการผลิต

  3.3.2.1 การจัดหาที่ดิน

  บริษัทมีนโยบายในการจัดซื้อที่ดินโดยมีหลักการในการดำเนินการ ดังนี้

1.  ติดต่อซื้อที่ดินผ่านนายหน้าขายที่ดิน

2.  ให้พนักงานของบริษัทออกไปติดต่อซื้อที่ดินเอง

แผนผังขั้นตอนการการผลิต บ้านสร้างก่อนขาย

  3.3.2.2 ศึกษาความเป็นไปได้ของโครงการ

บริษัท มีแผนกวิจัยและพัฒนาศึกษาความเป็นไปได้ของโครงการ
ซึ่งจะทำการศึกษาวิเคราะห์รายละเอียดในแต่ละส่วน ดังนี้

1.  ลักษณะที่ดิน รูปร่าง ทางเข้าออก

2.  ศึกษาสภาพตลาด กลุ่มลูกค้าเป้าหมาย คู่แข่งขัน และระดับราคา

3.  ศึกษากลุ่มลูกค้าเป้าหมายในแต่ละพื้นที่ รายได้ ลักษณะบ้านที่ต้องการ

4.  ศึกษาความเป็นไปได้ทางการเงิน ผลตอบแทน ความคุ้มค่าในการลงทุน

  3.3.2.3 ผลกระทบต่อสิ่งแวดล้อม

  ผลกระทบจากกระบวนการผลิตและวัสดุเหลือใช้

เนื่องจากบริษัทดำเนินธุรกิจในด้านการพัฒนาอสังหาริมทรัพย์ โดยผู้รับเหมาเป็นผู้จัดหาวัตถุดิบ
(โดยบริษัทเป็นผู้ควบคุมดูแลอย่างใกล้ชิด) เครื่องจักรและจัดการกับเศษวัสดุเหลือใช้
ดังนั้นผลกระทบจากกระบวนการผลิตและวัสดุเหลือใช้จึงไม่มี
เนื่องจากบริษัทจะต้องดำเนินการอยู่ภายใต้กรอบของกรมที่ดิน และ คณะกรรมการด้านสิ่งแวดล้อมฯ
ในเรื่องของ พ.ร.บ. จัดสรรที่ดิน, พ.ร.บ. อาคารชุด และสำนักผังเมือง
กระทรวงมหาดไทยอีกด้วย

  การควบคุมโดยหน่วยงานของรัฐ

การดำเนินการพัฒนาอสังหาริมทรัพย์ของบริษัท ยังคงต้องดำเนินการอยู่ภายใต้กรอบของกรมที่ดิน
กระทรวงมหาดไทย และ คณะกรรมการด้านสิ่งแวดล้อมฯ กระทรวงวิทยาศาสตร์
สำนักงานเขตที่ดินในแต่ละท้องที่ที่บริษัทดำเนินการ และสำนักผังเมือง กระทรวงมหาดไทย

  การดำเนินการของบริษัท เพื่อลดผลกระทบ

บริษัทได้ปฏิบัติให้เป็นไปตามข้อกำหนดและระเบียบข้อบังคับตามที่หน่วยงานข้างต้นกำหนดทุกประการ

ผลการปฏิบัติจริงเปรียบเทียบกับอัตราสูงสุดตามกฎหมาย

บริษัท ได้ปฏิบัติให้เป็นไปตามข้อกำหนดที่หน่วยงานที่มีหน้าที่ดูแลข้างต้นกำหนดขึ้นโดยสม่ำเสมอ

  ประวัติการทำผิดและแนวทางแก้ไข

  - ไม่มี -

  3.3.2.4 การพัฒนาโครงการ

บริษัทจะว่าจ้างบริษัทรับเหมาก่อสร้างที่มีชื่อเสียงและได้มาตรฐานโดยมีการจัดทำสัญญาว่าจ้างก่อสร้าง
และบริษัทผู้รับจ้างจะเป็นผู้รับผิดชอบด้านงานก่อสร้างทั้งหมดได้แก่การจัดหาวัสดุอุปกรณ์ การก่อสร้าง
คนงาน
ตลอดจนเรื่องระยะเวลาในการก่อสร้างให้ทันตามกำหนดที่ได้รับมอบหมายภายใต้การควบคุมดูแลอย่างใกล้ชิดของบริษัท
พร้อมทั้งว่าจ้างบริษัทที่ปรึกษาจากภายนอกเพื่อควบคุมคุณภาพการก่อสร้างและการส่งมอบงาน

  3.4 งานที่ยังไม่ได้ส่งมอบให้ลูกค้า

บริษัทจะโอนกรรมสิทธิ์ให้ลูกค้า
เมื่อลูกค้าชำระเงินดาวน์ครบงวดตามสัญญาจะซื้อขายและบริษัทได้ก่อสร้างเสร็จสมบูรณ์แล้ว
โดยที่มูลค่างานที่ยังไม่ได้ส่งมอบ ณ วันที่ 31 ธันวาคม 2545 ได้แก่รายการ ห้องชุด 2 ยูนิต
ในโครงการ ซิตี้ วิลล่า ที่ลาดพร้าว มูลค่ารวม 0.99 ล้านบาท
ซึ่งคิดเป็นมูลค่างานที่ยังไม่ได้ส่งมอบประมาณ 0.9 ล้านบาท อย่างไรก็ดี ในปี 2546
บริษัทได้ดำเนินการโอนห้องชุดดังกล่าวเพื่อชำระหนี้ตามแผนฟื้นฟูกิจการให้แก่เจ้าหนี้ผู้มีบุริมสิทธิ์เหนือห้องชุดดังกล่าว
ซึ่งขณะนี้อยู่ระหว่างการเจรจาซื้อคืนจากเจ้าหนี้

  3.5 สิทธิหรือข้อจำกัดในการประกอบธุรกิจ

3.5.1 บัตรส่งเสริมการลงทุน

  - ไม่มี –

  3.5.2 สิทธิอื่น

  - ไม่มี -

  3.5.3 ข้อจำกัดในการประกอบธุรกิจ

  - ไม่มี -